
AVIZ
asupra propunerii legislative de modificare a Ordonanţei de Urgenţă nr. 110  din 21/12/2006 privind modificarea şi completarea Legii nr. 571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă de modificare a Ordonanţei de Urgenţă nr. 110  din 21/12/2006 privind modificarea şi completarea Legii nr. 571/2003 privind Codul Fiscal, trimisă cu adresa nr. PL.x 448 din 23 iunie 2008 şi înregistrată sub nr. 31/687 din 24.06.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins  iniţiativa legislativă în şedinţa din 17 iunie 2008.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 23 septembrie 2008.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 261 din 6.03.2008 precum şi punctul de vedere al Guvernului, transmis cu adresa nr. 1058 din 9.05.2008 în care precizează că nu susţine adoptarea prezentei iniţiative legislative.
Pe parcursul dezbaterilor, membrii Comisiei au constatat că, din punct de vedere al protecţiei mediului, taxa de primă înmatriculare se constituie într-un instrument cu efecte benefice asupra parcului naţional auto.

În acest sens, Guvernul a adoptat Ordonanţa de urgenţă nr. 50/2008 privind instituirea taxei pe poluare pentru autovehicule, care înlocuieşte prevederile cuprinse în aticolele 2141 – 2143, propunerea legislativă rămânând fără obiect de reglementare.
  

În urma dezbaterilor, membrii Comisiei au hotărât, în unanimitate, avizarea negativă a iniţiativei legislative.


În raport de obiectul şi conţinutul său, propunerea legislativă face parte din categoria legilor organice. 

